Ernest Hemingway

Ernest Miller Hemingway a l'é në scritor an lenga anglèisa nassù ël 21 ëd luj dël 1898 a Oak Park, davzin a Chicago, Illinois, e mòrt ël 2 ëd luj dël 1961 a Ketchum, Idaho.
A fasìa part ëd la generassion ësperdùa.

Partì volontari ant la Cros Rossa Merican-a dël maj 1918, a l'ha pijà part a la prima guèra mondial an sël front italian.
Ant la neuit dj'8 ëd luj a l'é stàit ferì a Fossalta di Piave; a arseivrà la mudaja d'argent dal goern italian.
A l'ha travajà 'me giornalista.

A ancamin-a soa atività literaria dël 1926 con ël romanz The Sun Also Rises (surtì an Anghiltèra tanme Fiesta). Ël romanz A Farewell to Arms (Adiù a j'Arme), publicà ant ël 1929, a l'ha daje na fama mondial. Hemingway a l'ha peui scrivù ël romanz To Have and Have Not.
Ëd mars 1937 a l'era andàit a Barslon-a për scrive an sla guèra sivila an Ëspagna: an sl'argoment, dël 1940 a-i surtirà ël romanz For Whom the Bell Tolls (Për chi a son-a la ciòca). Cost romanz-sì a l'é stàit considerà tanme na ciadeuvra. Dël 1952 Hemingway a l'ha arseivù ël Premi Pulitzer për The Old Man and the Sea  e, ai 28 d'otóber dël 1954, ël Premi Nobel për la Literatura.
Ant j'ùltim agn ëd vita a l'era alcolisà e a l'é peui mòrt an massand-se.

 Euvre prinsipaj 
 The sun also rises (1926)
 A farewell to arms (1928)
 To have and have not (1937)
 For whom the bell tolls (1940)
 The old man and the sea (1952, dariera euvra publicà durant soa vita)
 49 stories

Hemingway, Ernest
Hemingway, Ernest
Hemingway, Ernest
Hemingway, Ernest